
Д О Г О В О Р    
№ РГ-03-36/20.05.2021 год.
За продажба на прогнозни количества стояща дървесина на корен от Обект № 2126 - ДГТ на ТП ДГС “Казанлък“, Югоизточно държавно предприятие – Сливен
Днес 20.05.2021 г. на основание чл. 35, ал.1, във връзка с  чл.49, ал.1, т.2, в резултат на проведен търг по реда на чл.49, ал.1, т.2 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти и Заповед № РД-04-95/10.05.2021г. на Директора на ТП ДГС “Казанлък“ за определяне на купувач на прогнозни количества стояща дървесина на корен от Обект № 2126, се сключи настоящият  договор между:
1. ТП ДГС гр. Казанлък, с адрес на управление: гр. Казанлък, бул. „ Освобождение” № 19, представлявано от инж. Мирена Ванева Татарджийска - Директор и Пламен Николаев Кърлешев – Главен счетоводител, с ЕИК: 201617654 0149, наричан за краткост ПРОДАВАЧ,  

и 
2. „ШИПКАЛЕС” ЕАД, гр. Казанлък, бул. ”Освобождение” 39, ЕИК - 123150921, представлявано от Управителя инж. Никола Атанасов Христов, наричан за краткост по-долу КУПУВАЧ, за следното:
I. ПРЕДМЕТ НА ДОГОВОРА
Чл.1. ПРОДАВАЧЪТ се задължава да  прехвърли на КУПУВАЧА собствеността върху прогнозни количества стояща дървесина на корен в Обект № 2126 - ДГТ на ТП ДГС “Казанлък“, съгласно Приложение №1, неразделна част от този договор, а КУПУВАЧЪТ се задължава да добие и извози дървесината и да заплати договорената между страните цена.
Чл.2. КУПУВАЧЪТ приема и заплаща договорената между страните цена, посочена в Приложение №1, неразделна част от този договор.

Чл.3. Крайният срок на действие на договора е до 31.12.2021г.
Чл.4. Страните са длъжни да спазват разпоредбите на нормативните документи за ползване на дървесината от горите.
II. ЦЕНА И НАЧИН НА ПЛАЩАНЕ

Чл.5. Цената, която КУПУВАЧЪТ заплаща за общото прогнозно количество от 969 плътни куб.м. стояща дървесина на корен от Обект № 2126 е: 33 828 лв. без ДДС /тридесет и три  хиляди осемстотин двадесет и осем лева / и 40 593,60 лв.( четиридесет хиляди петстотин деветдесет и три лева и шестдесет стотинки) лв. с вкл. ДДС, разпределена по сортименти съгласно Приложение №1.
Чл. 6. Плащанията по договора се извършват както следва:
(1) КУПУВАЧЪТ заплаща авансово 20% от посочената в чл.5 обща цена с ДДС или                    8 118,72 лв. /осем хиляди сто и осемнадесет лева и седемдесет и две стотинки/ при  подписване  на  договора или най-късно до 3 календарни дни преди издаване на първия превозен билет за транспортиране на дървесината, приета с предавателно-приемателен протокол.
(2) За добито и извозено на временен склад количество дървесина от съответните сортименти, КУПУВАЧЪТ уведомява по подходящ начин ПРОДАВАЧА и се изготвя предавателно-приемателен протокол за кубиране, който се подписва от двете страни. 
(3) Съгласно посочените количества по сортименти в предавателно–приемателния протокол по ал.2, ПРОДАВАЧЪТ издава превозни билети. Превозните билети се издават след съставяне на  предавателно-приемателния протокол и за дървесина на стойност до размера на остатъка по  преведената авансова  вноска.

(4) Следващите плащания  по  настоящия договор са под формата на авансови вноски от посочената в чл.5 обща цена с ДДС. Всяка вноска е дължима след усвояване на предходната и преди изготвяне на приемателно-предавателен протокол за преминаване на собствеността на добитата дървесина и  транспортирането й. При измерване на последната партида добита дървесина се съставя изравнителен протокол.

(5) При извършването на последното плащане, при разлики в обявените прогнозни количества дървесина и действително добитите, КУПУВАЧЪТ заплаща действително добитото количество дървесина по предложените от него цени за единица от съответния сортимент, в 10 (десетдневен) срок от подписване на окончателния  предавателно–приемателен протокол  и  преди  транспортиране на дървесината.
 (6) Плащането се извършва по сметка на ДГС Казанлък: БАНКА  ЦКБ АД клон Казанлък,

IBAN: BG27CECB979010C7662300    BIC: CECBBGSF   
(7) Фактурирането на дървесина се извършва по асортименти след подписване на предавателно-приемателен протокол за измерена дървесина на временен склад, в присъствието на упълномощен представител от фирмата – КУПУВАЧ. 
Чл.7. Гаранцията за изпълнение на договора в размер на 3 382,80 / три хиляди триста и осемдесет и два лева и осемдесет стотинки/ лв. се внася при сключване на договора в касата на ТП ДГС “Казанлък”  или по следната банкова сметка: 
IBAN: BG27CECB979010C7662300    BIC: CECBBGSF   Банка: ЦКБ АД, клон град Казанлък.
Чл.8. (1) Гаранцията за изпълнение на договора се освобождава след съставяне на протоколи по чл.109, ал.1 от ЗГ на всички насаждения в обекта, без забележки от страна на ПРОДАВАЧА и заплащането на всички дължими суми по настоящия договор. Протоколът по чл.109, ал.1 от ЗГ се подписва от лицензирания лесовъд на КУПУВАЧА.
Чл.9. Гаранцията за изпълнение на КУПУВАЧА се задържа в пълния ú размер от ПРОДАВАЧА ако КУПУВАЧЪТ не изпълни точно задълженията си по чл. 14, ал. 2, т.3, т.6, т.8 и т.10 от настоящия договор. За неизпълнението на тези задължения, ПРОДАВАЧЪТ поставя отметка в констативния протокол по чл.109 от ЗГ „Незадоволително”. Задържаната гаранция служи за обезщетяване на ПРОДАВАЧА за причинените му вреди от договорното неизпълнение на задълженията на КУПУВАЧА. Ако вредите надвишават размера на гаранцията, ПРОДАВАЧЪТ има право да търси разликата над внесената гаранция до пълния размер на вредите.
III. ПРЕМИНАВАНЕ НА СОБСТВЕНОСТТА

Чл.10. ПРОДАВАЧЪТ предава на КУПУВАЧА или оправомощено от него лице и в присъствието на лицензирания му лесовъд, насажденията, включени в обекта с подписването на двустранен предавателно-приемателен протокол в срок до 10 /десет/ дни след сключване на настоящия договор  и минимум 3 /три/ дни преди започване на сечта. От момента на предаването върху него преминава и отговорността по осъществяване на противопожарната охрана и охраната срещу незаконна сеч в обекта. 

Чл.11. (1) Позволителните за сеч и технологичните планове на насажденията от обекта се подписват от регистрирания по чл.235 от ЗГ лесовъд на КУПУВАЧА.

(2) Позволителните за сеч се издават на името на регистрирания по чл.235 от ЗГ лесовъд на КУПУВАЧА – инж. Никола Атанасов Христов, притежаващ удостоверение № 1508-1-1/26.03.2012 г.
 (3) ПРОДАВАЧЪТ издава позволителните за сеч и утвърдените технологични планове за всички заявени от КУПУВАЧА насаждения едновременно с подписване на предавателно-приемателния протокол по чл.10 от настоящия договор. 
Чл.12. Собствеността на дървесината преминава върху КУПУВАЧА след подписването на приемателно-предавателен протокол. От този момент КУПУВАЧЪТ носи пълна отговорност за по-нататъшното опазване, транспортиране и разпореждане с дървесината в съответствие със Закона за горите и другите действащи нормативни актове и документи.
IV. ПРАВА И ЗАДЪЛЖЕНИЯ НА ПРОДАВАЧА

  Чл. 13. (1) ПРОДАВАЧЪТ има право:

1. Да осъществява текущ контрол по изпълнението на договора, без да възпрепятства КУПУВАЧА за спазването на технологичните изисквания и правомерното извършване на дейностите, като дава задължителни указания и препоръки на КУПУВАЧА при констатирани пропуски по изпълнение на възложената работа в писмена форма.

2. Да издава разпореждания за временно спиране или цялостно прекратяване на дейностите, свързани с ползването на стояща дървесина на корен, без да дължи обезщетение за пропуснати ползи и неустойки за нанесени вреди, в следните случаи:

2.1. Нарушения на Закона за горите (ЗГ) или свързаните с него подзаконови нормативни актове;

2.2. Неспазване изискванията на действащите стандарти за качество на дървесината (БДС/ЕN);

2.3. Неспазване на изискванията на Закона за здравословни и безопасни условия на труд (ЗЗБУТ); 

2.4. Неспазване на противопожарните и др. изисквания;
2.5. Форсмажорни обстоятелства по смисъла на § 1, т. 23 от Допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (Наредбата).
3. Да спре временно изпълнението на договора по време на брачния период на определени със ЗЛОД видове дивеч в насажденията от обекта.

4. Да спре временно извоза на дървесина от насажденията до временните складове и транспортирането й при лоши метеорологични условия, преовлажнени почви, както и при форсмажорни обстоятелства, с оглед опазване и предотвратяване на повреди на горските пътища.
5. Да инициира с писмена покана приемането на добитата от КУПУВАЧА дървесина при налични количества дървесина на временен склад. 

6. Да поиска от КУПУВАЧА за негова сметка да осъществи изпълнението на определените в договора технологични и качествени показатели при констатирани отклонения.
7. Да предложи на КУПУВАЧА допълнително споразумение за продажба на стояща дървесина на корен на допълнително инвентаризирани количества дървесина в насажденията, предмет на договора, при наличие на обективни причини, удостоверени от компетентни органи, налагащи промяна във вида или интензивността на сечта. В този случай се запазват договорените единични цени по асортименти/категории дървесина за съответното насаждение.  
8. Да налага санкции  и неустойки при констатирани отклонения от технологичния план;
9. Да задържи пълния размер на гаранцията за изпълнение в случай на неизпълнение на договора в указания срок.
10. Да претендира за заплащане на обезщетение за неизпълнение на клаузите по договора, независимо от сумата на внесената гаранция за изпълнение, включително и за претърпени вреди и пропуснати ползи.
(2) ПРОДАВАЧЪТ е длъжен:

1. Да предаде на КУПУВАЧА или оправомощено от него лице и в присъствието на регистрирания му лесовъд по чл. 235 от ЗГ маркирани за сеч и с положени на терена граници (съгласно Наредба № 8 от 2011 г. за сечите в горите) насаждения, включени в обекта. Предаването на насажденията се извършва с подписването на двустранен предавателно-приемателен протокол в срок до 10 дни, в съответствие с определения график за изпълнение  по чл.14, ал.2, т.14 и минимум 3/три/ работни дни преди началото на изпълнение на договора. При изразено желание от страна на КУПУВАЧА, ПРОДАВАЧЪT предава всички насаждения, включени в обекта, в 10-дневен срок от постъпване на искането.
2. Да издаде и предаде позволителните за сеч и утвърдени технологични планове за всички насаждения, включени в обекта, в присъствието на регистрирания лесовъд по чл. 235 от ЗГ на КУПУВАЧА, едновременно с подписване на предавателно – приемателните протоколи по т. 1. 
3. Да осигури на КУПУВАЧА проходимост на горските пътища в държавните горски територии, осигуряваща първоначален достъп до насажденията, включени в обекта. 

4. Да следи за правилното извеждане на сечта и извоза на дървесината, съгласно утвърдения технологичен план, правилното й разкройване по асортименти, съгласно БДС/ЕN като и за недопускане на повреди по стоящия дървостой, уплътняване на влажни и меки почви, повреди и ерозия на извозните просеки и пътища.

5. Да осигури свой представител за приемане и предаване на действително добитото и налично на временен склад количество дървесина в 3 (три)-дневен срок след отправена от КУПУВАЧА писмена покана или минимум веднъж месечно, за което се подписва двустранен предавателно-приемателен протокол. 

6. Да прехвърли на КУПУВАЧА собствеността върху реално добита на временен склад дървесина след подписване на предавателно-приемателен  протокол и след нейното заплащане.

7. Да издава на КУПУВАЧА превозни билети за дървесината, описана в предавателно-приемателните протоколи по т.6 до размера на внесените авансови вноски. 
8. Да разглежда и утвърждава при установена необходимост предложените от КУПУВАЧА изменения в технологичните планове за насажденията, включени в обекта.
9. Да уведоми КУПУВАЧА писмено в 3-дневен срок от настъпване на форсмажорни обстоятелства по смисъла на § 1, т. 23 от Допълнителните разпоредби на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени.
10.  Да освидетелства сечищата в определения срок, като отбелязва и констатираните пропуски и нарушения при изпълнение на горскостопанските дейности в обекта.
11. Да удължи срока на договора, в случай, че е наложил временно спиране на дейността на основание чл.13, ал.1, т.2.5, т.3 и т.4.
V. ПРАВА И ЗАДЪЛЖЕНИЯ НА КУПУВАЧА
Чл. 14. (1)  КУПУВАЧЪТ има право:

1. Да получи необходимото съдействие за изпълнение на договора (предаване на насажденията, включени в обекта, получаване на позволителните за сеч, подписване на приемателно-предавателни протоколи и технологични планове).

2. Да заменя посочените подизпълнители, в случай, че е посочил, че ще ползва такива, за осъществяване на дейността в обекта, при условие, че новите подизпълнители отговарят на изискванията, определени в процедурата.
3. Да поиска от ВЪЗЛОЖИТЕЛЯ сечта в насажденията, предмет на договора, да бъде временно спряна, в случай, че техническото изпълнение при маркирането на дърветата за сеч не съответства на изискванията на чл. 50, ал. 2 и 3 от  Наредба № 8 от 2011 г. за сечите в горите, до отстраняването на несъответствията. 
4. Да заяви писмено промяна на одобрения от ПРОДАВАЧА технологичен план за конкретното насаждение. 

5. Да получи превозни билети за транспортиране на добитата дървесина, до размера на внесените авансови вноски. 

6. Да получи достъп за товарене на предадената на временен склад дървесина, след подадена заявка до ПРОДАВАЧА.

7. Да предложи /в писмена форма/ промяна в графика по чл.14, ал.2, т.14 при обективни причини, свързани с реализацията на дървесина.

(2) КУПУВАЧЪТ е длъжен:

1.  Да осигури присъствието на служителя си, регистриран за упражняване на частна лесовъдска практика, в следните случаи:


1.1. за подписване от негова страна на предавателно-приемателните протоколи за предаване на насажденията; 

1.2.за получаване на позволителните за сеч и на технологичните планове за добив на дървесина в тях в 10-дневен срок преди началото на изпълнението на договора в съответствие с определения график по т.14 и минимум 3/три/ работни дни преди започване на сечта.


1.3. при извършване на проверки от компетентни органи, след уведомяване за предстоящи такива;

1.4. при освидетелстване на сечищата и съставянето на протоколи по чл.109, ал.1 от ЗГ.
2. Да създаде необходимата организация и осигури съответното техническо оборудване за извършване на възложеното по договора, съгласно декларираното при проведената процедура.
3. Да почисти сечищата по указания в позволителните за сеч начини и в определените в тях срокове, но не по-късно от крайния срок на договора. След приключване на сечта, КУПУВАЧЪТ е длъжен да почисти обекта от битови отпадъци, опаковки и др. Ако се установи, че не е почистил обекта, се съставя констативен протокол, като ИЗПЪЛНИТЕЛЯ се предупреждава да изпълни задължението си в определен срок, посочен в протокола.
4.  Да отправи писмена покана до ПРОДАВАЧА минимум веднъж месечно за приемане и предаване на действително добитото и налично на временен склад количество дървесина.

5.  Да присъства лично или да осигури свой упълномощен представител за предаване и приемане на  трайните горски пътища и добитата на временен склад дървесина, за което се изготвя и подписва протокол. 
6.  Да отсича само определените за сеч дървета по цялата площ на всички насаждения в обекта, съгласно одобрения технологичен план за конкретното насаждение, като не оставя неотсечени маркирани дървета.

7.  Да направи за своя сметка предвидените в технологичния план извозни пътища.
8.  Да поддържа за своя сметка извозните пътища в насажденията от обекта, след съгласуване на мероприятията с ПРОДАВАЧА, както и да опазва горските пътища в съответствие с разпоредбите на НАРЕДБА № 4 от 19.02.2013 г. за защита на горските територии срещу ерозия и порои и строеж на укрепителни съоръжения и други нормативни актове, като за целта спазва следните изисквания:
8.1.да спазва изискванията на технологичните планове и указанията на ПРОДАВАЧА по изпълнение на договора за недопускане на уплътняване на влажни и меки почви, повреда и ерозия на извозните просеки и пътища;
8.2.при продължително влошени атмосферни условия – завишена влажност, да преустановяват изпълнението на горскостопанската дейност, включително след предписания на служители на ДГС, както и при други предпоставки, които допринасят за допускане на повреди от ерозия и уплътняване на почвите;

8.3. да транспортира дървесината по горски и автомобилни пътища, водещи до общинската и републиканската пътна мрежа по начин, който не уврежда горските и полските пътища, като не преминава през земеделски територии, независимо от начина им на трайно ползване;
8.4.да съхранява и опазва хидротехническите съоръжения и всички подземни и надземни съоръжения, намиращи се в и в близост до насажденията, включени в обекта.

9.  Да разкройва най-рационално добитата дървесина, с цел получаване на максимален обем ценни асортименти по действащите стандарти за качество на дървесината (БДС/ЕN) . 

10. Да не допуска нараняване на стоящия дървостой и да опазва подраста по време на извършване на дейността по добив и извоз на дървесината.

11. Да спазва изискванията на действащите нормативни документи за техническа безопасност и охрана на труда и носи пълна отговорност при злополука с наети от него лица.

12. Да не възпрепятства контрола по изпълнение на договора и предоставя на ПРОДАВАЧА информация, необходима за осъществяването му.

13. Да не предоставя на трети лица изпълнението на договора, с изключение на посочените от него подизпълнители.

14. Да изпълнява договора по тримесечия и минимални количества, както следва:

15. обективна невъзможност за изпълнение на договореното по т. 14 количество дървесина поради форсмажорни обстоятелства по смисъла на § 1, т. 23 от Допълнителните разпоредби на Наредбата, водещи до невъзможност за работа в насажденията, КУПУВАЧЪТ е длъжен да уведоми ПРОДАВАЧА писмено в 3-дневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.
16. Да постави информационни табели по образец в насажденията, в които се извършва добив на дървесина, на основание чл. 52, ал. 5 от Наредбата.
     17. КУПУВАЧЪТ се задължава да спазва изискванията в Приложение №2  за  безопасни методи на работа в горите, неизменна част от   настоящия Договор, като се  задължава  да  оборудва  наетите от него за извършване на услугата  работници с  лични предпазни средства, както следва:
       А.моторист-секачи:

1. панталон/гащеризон/полугащеризон/  със защита от срязване на краката отпред;

2. защитни ръкавици- противосрезни , по възможност  от хромирана кожа;

3. предпазни обувки-с грайфери,защита от срязване със стоманена пластина тип „бомбе“;

4. предпазна каска  с  антифон  и  протектор за очите;

5. светлоотразителна жилетка.

           Б. Помощни  работници : 

         1.предпазни каски ;

         2.светлоотразителни жилетки .                                                                                                                                        В. средства за първа помощ- полева аптечка на работния обект.

17.1 КУПУВАЧЪТ  носи  отговорност  наетите от него работници  задължително да носят  изброените  по-горе   лични  предпазни   средства  и защитно облекло,   при  изпълнение на  трудовите си  задължения.

 17.2 Във връзка с изискванията в предходната точка,  КУПУВАЧЪТ се задължава да проведе начален,

ежедневен,периодичен,а при необходимост и извънреден инструктаж на работниците си на работното им място,което се удостоверява,че е извършено чрез „Книга за инструктаж“

 17.3 КУПУВАЧЪТ се задължава при изпълнение на договора да използва техника в добро техническо състояние - без изтичане на масло и гориво,която да е оборудвана със средства за абсорбиране на петролни продукти и с хидравлика,използваща биологично разградимо машинно масло,съгласно изискванията и критериите на FSC.

 17.4 За времето на действие на договора КУПУВАЧЪТ се задължава в съответствие с разпоредбите на Рамковата конвенция на ООН по изменение на климата/ратифицирана със закон,приет от 37-то Народно събрание,на 16.03.1995г./, Закона за защитените територии и тези извън неговите очертания,включително и районите на бивакуване/ако има такива/, като съгласно производствените, санитарните и противопожарните изисквания изнася всички битови,технически и недървесни отпадъци на регламентираните сметища и след работно време, както и след окончателното приключване на работата, да ги извозва до контейнерите за смет в населените места.       
17. Да внася авансовите вноски по договорените размери и начини.

18. Да заплати цялото реално добитото количество дървесина от обекта. 

19. Да организира транспортирането на заплатената дървесина 10-дневен срок, считан от датата на подписване на приемателно-предавателния протокол, по начин, който не уврежда горските пътища. 

20. Да уведомява най-малко един работен ден предварително ПРОДАВАЧА за всяко предстоящо транспортиране на дървесина от обекта. 

21. Да уведоми в три дневен срок ПРОДАВАЧА при прекратяване на трудовите провоотношения с лицензирания си лесовъд или при отнемане на лиценза на регистрирания  лесовъд.
22. Да спазва нормативните изисквания, предвидени в българското законодателство, регламентиращи транспортирането на дървесината, както и нормативните изисквания за техническа и пожарна безопасност и охрана на труда и опазване на обществената инфраструктура. Същият носи отговорност за всякакви злополуки и инциденти, предизвикани от наети от него лица при изпълнението на задълженията си по договора, както и за нанесени щети на трети лица. 

23. Да спазва стриктно и други изисквания на Закона за горите и свързаните с него други актове, регламентиращи стопанисването и ползването на горите.
24. В случай, че за извоз на дървесина се използва животинска тяга, да не допуска безразборното и неконтролирано преминаване на коне по пътищата от републиканската и общинската пътна мрежа през деня и тъмната част от денонощието.   
VIII. САНКЦИИ И НЕУСТОЙКИ
Чл. 15. (1) Страните по договора не дължат неустойки за неизпълнение на задълженията си по него, ако то се дължи на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно. 

Наличието на форсмажорни обстоятелства се установява с двустранно подписан протокол. 


(2) ПРОДАВАЧЪТ дължи на КУПУВАЧА неустойка в размер, равен на внесената от КУПУВАЧА гаранция за изпълнение на договора, преизчислена за съответното насаждение, за което ПРОДАВАЧА не е изпълнил задължението си по чл.13, ал.2, т.2 и т.3 .
 (3) За виновно неизпълнение на задълженията си по договора, КУПУВАЧЪТ дължи на ПРОДАВАЧА неустойка в следните случаи и размери:

1. по чл. 14, ал. 2, т. 1 - неустойка в размер, равен на  внесената от КУПУВАЧА гаранция за изпълнение на договора, преизчислена за съответното насаждение, за което се отнася неизпълнението.
2. по чл.14, ал. 2, т. 9 - неустойка в размер, равен на 10% от стойността на тази дървесина.
3. по чл.14, ал. 2, т. 14 - неустойка в размер, равен на 10% от стойността на недобитата дървесина, спрямо графика за съответното тримесечие.
4. При неизпълнение на срока по чл.14, ал.2, т.19 – неустойка в размер на стойността за възстановяване на нанесените повреди, освен в случаите, когато ги отстрани за собствена сметка.

     8. За виновно неизпълнение на други задължения по договора от страна на КУПУВАЧА, ПРОДАВАЧЪТ може да задържи внесената от него гаранция за изпълнение като неустойка по договора. КУПУВАЧЪТ не се освобождава от отговорността за възстановяване на ПРОДАВАЧА на реално претърпените от него вреди, в случай, че размерът на неустойката не покрива същите, когато по-високия размер на вредите бъде установен по съдебен ред.
(4) ПРОДАВАЧЪТ не дължи обезщетение за нанесени от КУПУВАЧА на трети лица щети в резултат на изпълнението на предмета на договора. Нанесените щети са за сметка на КУПУВАЧА.
VII. ПРЕКРАТЯВАНЕ НА ДОГОВОРА
Чл. 16 (1) Договорът се прекратява:

1. по взаимно съгласие на страните, изразено в писмена форма, включително и при настъпване на форсмажорни обстоятелства и при уважени реституционни претенции. В този случай внесената гаранция за изпълнение се връща на КУПУВАЧА, след заплащане на всички дължими суми по договора;

2. с изтичане срока на договора;

3. от ПРОДАВАЧА с едностранно писмено волеизявление, когато по време на действието на договора се установи, че: 

3.1.  КУПУВАЧЪТ или неговите подизпълнители вече не отговарят на някое от изискванията на ПРОДАВАЧА, в резултат на настъпила промяна в обстоятелствата;

3.2.  КУПУВАЧЪТ е подписал декларация с невярно съдържание;
3.3. КУПУВАЧЪТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителя;
3.4. дейността се извършва от подизпълнители, които не отговарят на изискванията на чл.18 от Наредбата; 

4.  с едностранно писмено волеизявление от страна на ПРОДАВАЧА като задържи внесената от КУПУВАЧА гаранция за изпълнение, в случай, че:

4.1. КУПУВАЧЪТ откаже да заплати приетата на временен склад дървесина, съгласно посочените в договора срокове;

4.2. КУПУВАЧЪТ не изпълни задължението си по чл. 14, ал. 2, т. 21

(2) ПРОДАВАЧЪТ може да прекрати договора с едностранно писмено уведомление, без да дължи обезщетение за пропуснати ползи в следните случаи:


1. по чл.13, ал.1, т.2. и при констатирани в процеса на изпълнението му отстраними отклонения от изискванията, включително такива, допуснати от подизпълнителя, които КУПУВАЧЪТ откаже да отстрани за своя сметка. В този случай КУПУВАЧЪТ заплаща реално добитата дървесина и всички дължими суми по договора.

2.  при прекратяване на трудовоправните отношения на КУПУВАЧА с регистрирания по чл.235 от ЗГ му лесовъд, на който е издадено позволителното за сеч и/или при отнемане /неподновяване/ на лиценза на регистрирания  по чл.235 от ЗГ лесовъд на КУПУВАЧА или отнемане на лиценза по чл.241 от ЗГ на КУПУВАЧА.

(3) КУПУВАЧЪТ може да прекрати договора с едностранно писмено уведомление, като внесената от него гаранция за изпълнението му се възстановява в срок от 5 работни дни, в случай, че ПРОДАВАЧЪТ виновно не изпълни задълженията си:

1. по чл. 13 ал. 2, т. 1 и 2 от договора. 

2.  по чл. 13, ал. 2, т. 3 в срок по-дълъг от 30 дни от датата на издаване на първото позволително за сеч за насаждение в обекта. В този случай страните не си дължат взаимни престации, а внесената от ИЗПЪЛНИТЕЛЯ гаранция за изпълнение на договора, се възстановява в срок от 5 работни дни.
                                                     IX. СПОРОВЕ
Чл.17. Страните по настоящия договор следва да отправят всички съобщения и уведомления помежду си само в писмена форма.

Чл.18. Писмената форма се смята за спазена и когато те са отправени по телефакс, телекс, или друго техническо средство, което изключва възможността за неточно възпроизвеждане на изявлението.
X. ДОПЪЛНИТЕЛНИ РАЗПОРЕДБИ
Чл.19. Всички съобщения и уведомления, включително и за прекратяване на договора, ще се извършат в писмена форма. Адресите за кореспондениция на страните по договора са посочените адреси на седалището и управлението им.

Чл.20. При промяна на адреса за кореспонденция на някоя от страните по договора, същата е длъжна в седем дневен срок да информира ответната страна. При неизпълнение, връчените книжа на адреса, се смятат за редовно връчени.

Чл.21. Настоящият договор влиза в сила от датата на подписването му от страните.


Чл.22. Настоящият договор може да бъде изменян по взаимно съгласие между страните, изразени в писмена форма.

Чл.23. За неуредените в договора случаи се прилагат разпоредбите на българското законодателство.


Чл.24.Възникналите спорове относно изпълнението, неизпълнението или тълкуването на настоящия договор се решават чрез преговори и взаимно съгласие между страните, изразено в писмено споразумение, а когато такова липсва, спорът се решава от компетентен съд.


Чл.25. При възникване на пожар или друго бедствие в или извън договорения обект по време на изпълнение на договора, работниците на КУПУВАЧА могат да бъдат използвани за дейности свързани с потушаването или овладяването му, дължимите суми за което се изплащат от ПРОДАВАЧА в рамките на утвърдената часова ставка за ЛКД-дейности в ДГС, без предварително съгласуване.
Чл.26 КУПУВАЧЪТ изрично декларира с подписването на настоящият договор, че е запознат  и се задължава да изпълнява и спазва всички изисквания  на горската сертификация, съгласно стандарта FSC и съгласно  Приложение №1 и  Приложение №2  към настоящият  договор.
Настоящият договор се изготви в два еднообразни екземпляра по един за всяка от страните.

   ПРОДАВАЧ: Заличено съгласно регламент (ЕС) 2016/679           КУПУВАЧ: Заличено съгласно регламент (ЕС) 2016/679
    Директор: 
/инж. М. Татарджийска/        


                    /инж. Н. Христов/

    Гл.счетоводител: 
Заличено съгласно регламент (ЕС) 2016/679


   /Пл. Кърлешев/
    Съгласувал юрист:   Заличено съгласно регламент (ЕС) 2016/679
              /адв. В. Стоянова/
                                                                  ПРИЛОЖЕНИЕ №2
За безопасни методи при работа в горите, изисвания към специализираната техника , лични предпазни средства и оборудване на горските работници.

1. Документи за правоспособност

1.1 Операторите на моторен трион да притежават и носят свидетелство за правоспособност за работа с моторен трион + удостоверение за преминал технически преглед

1.2 Операторите на трактори и друга специализирана горскостопанска техника да притежават и носят свидетелство за правоспособност за съответното техническо средство + удостоверение за преминал технически преглед

1.3 Моторните триони , тракторите и другата специализирана горска техника ,да са с изряден регистрационен талон от КТИ

2. Работещите  на терена да са оборудвани с лични предпазни средствакакто следва:  

-  Операторите на моторен трион – каски, антифони, протектори за очите,защитни панталони и обувки, ръкавици и светлоотразителни жилетки.

-  Помощните  работници и другите лица присъстващи на обекта  -- каска и светлоотразителна жилетка

3.Оборудване на техниката

3.1. Моторните триони в обекта да са изправни и обезопасени посредством:

        - действащи спирачка и уловител на веригата

        - антивибрационно окачване

        - блокировъчен ключ на газта


        - калъф за веригата и спец.туба за горивна смес и масло

3.2.   Горските трактори да са обезопасени съгласно нормативната уредба посредством:

        - метална рама около цялата кабина

        - мрежа/решетка на задното стъкло

       4. Мерки за безопасност на работното място и предпазване от замърсяване

 4.1. Да са поставени предупредителни табели “ВНИМАНИЕ ВОДИ СЕ СЕЧ” на основните входове и изходи за достъп към сечището

 4.2   Да се ползва  предупредителен звуков сигнал преди поваляне на дърво

 4.3   При поваляне на големи дървета да се прави засек с оставяне на предпазна ивица

 4.4 Да е налице зареден комплект за първа помощ (аптечка) в обекта на разположение в близост до операторите на моторни триони и помощните работници 

4.5   Да е налице зареден комплект за първа помощ (аптечка) в горските машини и превозните средства на обекта

4.6     Да е налице  годен пожарогасител в горските машини и превозните средства на обекта

4.7   Да е наличен абсорбиращ комплект за попиване на разливи от горивосмазочни материали и други вещества в машините и превозните средства на обекта

4.8  Да е наличен абсорбиращ комплект за горивосмазочни материали и други вещества на мястото за зареждане на моторните триони в обекта

4.9  Да са познава реда за ползване на абсорбиращите комплекти и правилата за депониране на използваните/замъсени такива

4.10 Да е обособено място за събиране на битови отпадъци, опаковки и др. И спазване на правилата за недопускане на замърсяване в горите

4.11  Да е наличен мобилен телефон за повикване на помощ при спешен случай / извънредна ситуация.

„ЮГОИЗТОЧНО ДЪРЖАВНО ПРЕДПРИЯТИЕ„ ДП


ТП    Държавно горско стопанство “Казанлък”


гр. Казанлък бул. “Освобождение “ №19 , тел.0431/ 6 47 76 , факс 6 47 75 ,  dgs_kazanlak@dir.bg

